title: Decizia (UE) 2015/1016 a Consiliului din 23 iunie 2015 privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a Protocolului 31 la Acordul privind SEE privind cooperarea în domenii specifice în afara celor patru libertăți

text:
               27.6.2015

               RO

               Jurnalul Oficial al Uniunii Europene

               L 162/100

         DECIZIA (UE) 2015/1016 A CONSILIULUI
   din 23 iunie 2015
   privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a Protocolului 31 la Acordul privind SEE privind cooperarea în domenii specifice în afara celor patru libertăți
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 114 coroborat cu articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Acordul privind Spațiul Economic European (2) (denumit în continure „Acordul privind SEE”) a intrat în vigoare la 1 ianuarie 1994.

               (2)

               În temeiul articolului 98 din Acordul privind SEE, Comitetul mixt al SEE poate decide să modifice, între altele, Protocolul 31 la Acordul privind SEE.

               (3)

               Protocolul 31 la Acordul privind SEE conține dispoziții și norme de punere în aplicare privind cooperarea în domenii specifice în afara celor patru libertăți.

               (4)

               Este oportun să se continue cooperarea dintre părțile contractante la Acordul privind SEE în cadrul acțiunilor finanțate din bugetul general al Uniunii cu privire la „Funcționarea și dezvoltarea pieței interne, în special în materie de notificare, certificare și apropiere sectorială” și „Realizarea și dezvoltarea pieței interne”.

               (5)

               Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată continua după 31 decembrie 2014.

               (6)

               Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată, în numele Uniunii Europene, în cadrul Comitetului mixt al SEE referitor la modificarea propusă a Protocolului 31 la Acordul privind SEE se bazează pe proiectul de decizie al comitetului menționat, atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Luxemburg, 23 iunie 2015.

            Pentru Consiliu

            Președintele

         E. RINKĒVIČS

      (1)  JO L 305, 30.11.1994, p. 6.

      (2)  JO L 1, 3.1.1994, p. 3.

      PROIECT
      DECIZIA NR. …/2015 A COMITETULUI MIXT AL SEE
      din
      de modificare a Protocolului 31 la Acordul privind SEE privind cooperarea în domenii specifice în afara celor patru libertăți
      COMITETUL MIXT AL SEE,
      având în vedere Acordul privind Spațiul Economic European (denumit în continure „Acordul privind SEE”), în special articolele 86 și 98,
      întrucât:

                  (1)

                  Este oportun să se continue cooperarea dintre părțile contractante la Acordul privind SEE în cadrul acțiunilor Uniunii finanțate din bugetul general al Uniunii Europene cu privire la implementarea, funcționarea și dezvoltarea pieței interne.

                  (2)

                  Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată continua după 31 decembrie 2014,

            ADOPTĂ PREZENTA DECIZIE:
      Articolul 1
      Articolul 7 din Protocolul 31 la Acordul privind SEE se modifică după cum urmează:

                  1.

                  După alineatul (9) se introduce următorul alineat:
                  „(10)   De la 1 ianuarie 2015, statele AELS participă la acțiunile Uniunii aferente următoarelor linii bugetare, înscrise în bugetul general al Uniunii Europene pentru exercițiul financiar 2015:

                              —

                              linia bugetară 02.03.01: «Funcționarea și dezvoltarea pieței interne, în special în materie de notificare, certificare și apropiere sectorială»,

                              —

                              linia bugetară 12.02.01: «Realizarea și dezvoltarea pieței interne».”

                  2.

                  La alineatele (3) și (4), textul „alineatele (5)-(9)” se înlocuiește cu textul „alineatele (5)-(10)”.

            Articolul 2
      Prezenta decizie intră în vigoare în ziua următoare datei la care se efectuează ultima notificare în temeiul articolului 103 alineatul (1) din Acordul privind SEE (1).
      Se aplică de la 1 ianuarie 2015.
      Articolul 3
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la Bruxelles,

               Pentru Comitetul mixt al SEE

               Președintele

               Secretarii

               Comitetului mixt al SEE

         (1)  [Nu au fost semnalate obligații constituționale.] [Au fost semnalate obligații constituționale.]


title: 2014/790/UE: Decizia Consiliului din 10 noiembrie 2014 privind poziția care urmează să fie adoptată în numele Uniunii Europene în cadrul Comitetului mixt instituit în temeiul Acordului dintre Comunitatea Europeană și statele sale membre, pe de o parte, și Confederația Elvețiană, pe de altă parte, privind libera circulație a persoanelor în ceea ce privește modificarea anexei II la acordul respectiv referitoare la coordonarea sistemelor de securitate socială

text:
               14.11.2014

               RO

               Jurnalul Oficial al Uniunii Europene

               L 329/29

         DECIZIA CONSILIULUI
   din 10 noiembrie 2014
   privind poziția care urmează să fie adoptată în numele Uniunii Europene în cadrul Comitetului mixt instituit în temeiul Acordului dintre Comunitatea Europeană și statele sale membre, pe de o parte, și Confederația Elvețiană, pe de altă parte, privind libera circulație a persoanelor în ceea ce privește modificarea anexei II la acordul respectiv referitoare la coordonarea sistemelor de securitate socială

      (2014/790/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 48, coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Acordul dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor (1) (denumit în continuare „acordul”) a fost semnat la 21 iunie 1999 și a intrat în vigoare la 1 iunie 2002.

               (2)

               Articolul 18 din acord prevede că, prin decizia Comitetului mixt instituit prin articolul 14 din acord (denumit în continuare „comitetul mixt”), se pot adopta modificări ale anexei II la acord cu privire la coordonarea sistemelor de securitate socială.

               (3)

               În vederea menținerii unei aplicări consecvente a actelor juridice ale Uniunii și a evitării unor dificultăți administrative și, eventual, juridice, este necesar să se modifice anexa II la acord pentru a include noile acte juridice ale Uniunii la care acordul nu se referă în prezent.

               (4)

               Este oportun să se stabilească poziția care urmează să fie adoptată în numele Uniunii în cadrul comitetului mixt în ceea ce privește modificarea anexei II la acord.

               (5)

               Prin urmare, poziția Uniunii în cadrul comitetului mixt ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii Europene în cadrul comitetului mixt instituit în temeiul articolului 14 din Acordul dintre Comunitatea Europeană și statele sale membre, pe de o parte, și Confederația Elvețiană, pe de altă parte, privind libera circulație a persoanelor se bazează pe proiectul de decizie a comitetului mixt atașat la prezenta decizie.
   Modificările tehnice minore aduse acestui proiect de decizie pot fi acceptate de reprezentanții Uniunii în cadrul comitetului mixt fără a fi necesară o altă decizie a Consiliului.
   Articolul 2
   După adoptare, decizia comitetului mixt se publică în Jurnalul Oficial al Uniunii Europene.
   Articolul 3
   Prezenta decizie intră în vigoare la data adoptării.

      Adoptată la Bruxelles, 10 noiembrie 2014.

            Pentru Consiliu

            Președintele

         M. MARTINA

      (1)  JO L 114, 30.4.2002, p. 6.

      PROIECT
      DECIZIA NR. …/… A COMITETULUI MIXT
      instituit în temeiul Acordului dintre Comunitatea Europeană și statele sale membre, pe de o parte, și Confederația Elvețiană, pe de altă parte, privind libera circulație a persoanelor
      din …
      de modificare a anexei II la acordul respectiv referitoare la coordonarea sistemelor de securitate socială
      COMITETUL MIXT,
      având în vedere Acordul dintre Comunitatea Europeană și statele sale membre, pe de o parte, și Confederația Elvețiană, pe de altă parte, privind libera circulație a persoanelor (1) (denumit în continuare „acordul”), în special articolele 14 și 18,
      întrucât:

                  (1)

                  Acordul a fost semnat la 21 iunie 1999 și a intrat în vigoare la 1 iunie 2002.

                  (2)

                  Anexa II la acord privind coordonarea sistemelor de securitate socială a fost înlocuită prin Decizia nr. 1/2012 a Comitetului mixt din 31 martie 2012 (2).

                  (3)

                  Anexa II la acord ar trebui actualizată pentru a ține cont de noile acte juridice din legislația Uniunii Europene care au intrat în vigoare de atunci, în special de modificările aduse Regulamentului (CE) nr. 883/2004 al Parlamentului European și al Consiliului (3) și Regulamentului (CE) nr. 987/2009 al Parlamentului European și al Consiliului (4) prin Regulamentul (UE) nr. 1244/2010 al Comisiei (5), Regulamentul (UE) nr. 465/2012 al Parlamentului European și al Consiliului (6) și Regulamentul (UE) nr. 1224/2012 al Comisiei (7).

                  (4)

                  De asemenea, ar trebui să se țină seama și de deciziile și de recomandările adoptate de Comisia administrativă pentru coordonarea sistemelor de securitate socială în vederea punerii în aplicare a Regulamentului (CE) nr. 883/2004 și a Regulamentului (CE) nr. 987/2009 în urma intrării în vigoare a Deciziei nr. 1/2012 a Comitetului mixt.

                  (5)

                  Anexa II la acord ar trebui să fie actualizată în concordanță cu modificările aduse actelor juridice relevante ale Uniunii Europene,

            ADOPTĂ PREZENTA DECIZIE:
      Articolul 1
      Anexa II la Acordul dintre Comunitatea Europeană și statele sale membre, pe de o parte, și Confederația Elvețiană, pe de altă parte, privind libera circulație a persoanelor (denumit în continuare „acordul”) se modifică astfel cum se prevede în anexa la prezenta decizie.
      Articolul 2
      Prezenta decizie se întocmește în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă și suedeză, toate textele fiind egal autentice.
      Articolul 3
      Prezenta decizie intră în vigoare în prima zi a celei de a doua luni de la data adoptării.

         Adoptată la Bruxelles,

               Pentru Comitetul mixt

               Președintele

               Secretarii

         (1)  JO L 114, 30.4.2002, p. 6.

         (2)  JO L 103, 13.4.2012, p. 51.

         (3)  Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de protecție socială (JO L 166, 30.4.2004, p. 1, astfel cum fost rectificat în JO L 200, 7.6.2004, p. 1.)

         (4)  Regulamentul (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială (JO L 284, 30.10.2009, p. 1).

         (5)  Regulamentul (UE) nr. 1244/2010 al Comisiei din 9 decembrie 2010 (JO L 338, 22.12.2010, p. 35).

         (6)  Regulamentul (UE) nr. 465/2012 al Parlamentului European și al Consiliului din 22 mai 2012 (JO L 149, 8.6.2012, p. 4).

         (7)  Regulamentul (UE) nr. 1224/2012 al Comisiei din 18 decembrie 2012 (JO L 349, 19.12.2012, p. 45).

         ANEXĂ
         Anexa II la Acordul dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor se modifică după cum urmează:

                     1.

                     În Secțiunea A: Acte la care se face trimitere, la punctul 1, cuvintele „astfel cum a fost modificat prin Regulamentul (CE) nr. 988/2009 al Parlamentului European și al Consiliului din 16 septembrie 2009 de modificare a Regulamentului (CE) nr. 883/2004 privind coordonarea sistemelor de securitate socială și de stabilire a conținutului anexelor acestuia (1)” se înlocuiesc cu următorul text:
                     „astfel cum a fost modificat prin:

                                 —

                                 Regulamentul (CE) nr. 988/2009 al Parlamentului European și al Consiliului din 16 septembrie 2009 de modificare a Regulamentului (CE) nr. 883/2004 privind coordonarea sistemelor de securitate socială și de stabilire a conținutului anexelor acestuia (2);

                                 —

                                 Regulamentul (UE) nr. 1244/2010 al Comisiei din 9 decembrie 2010 de modificare a Regulamentului (CE) nr. 883/2004 al Parlamentului European și al Consiliului privind coordonarea sistemelor de securitate socială și a Regulamentului (CE) nr. 987/2009 al Parlamentului European și al Consiliului de stabilire a procedurii de punere în aplicare a Regulamentului (CE) nr. 883/2004 (3);

                                 —

                                 Regulamentul (UE) nr. 465/2012 al Parlamentului European și al Consiliului din 22 mai 2012 de modificare a Regulamentului (CE) nr. 883/2004 privind coordonarea sistemelor de securitate socială și a Regulamentului (CE) nr. 987/2009 de stabilire a procedurii de punere în aplicare a Regulamentului (CE) nr. 883/2004 (4);

                                 —

                                 Regulamentul (UE) nr. 1224/2012 al Comisiei din 18 decembrie 2012 de modificare a Regulamentului (CE) nr. 883/2004 al Parlamentului European și al Consiliului privind coordonarea sistemelor de securitate socială și a Regulamentului (CE) nr. 987/2009 al Parlamentului European și al Consiliului de stabilire a procedurii de punere în aplicare a Regulamentului (CE) nr. 883/2004 (5).”

                           .

                     2.

                     În Secțiunea A: Acte la care se face trimitere, la punctul 1, sub rubrica „În sensul prezentului acord, Regulamentul (CE) nr. 883/2004 se adaptează după cum urmează:”, la litera (h) punctul 1, cuvintele „(Legea federală privind prestațiile suplimentare din 19 martie 1965)” se înlocuiesc cu următorul text:
                     „(Legea federală privind prestațiile suplimentare din 6 octombrie 2006)”.

                     3.

                     În Secțiunea A: Acte la care se face trimitere, la punctul 2, după cuvintele „Regulamentul (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială (6)”, se inserează următorul text:
                     „astfel cum a fost modificat prin:

                                 —

                                 Regulamentul (UE) nr. 1244/2010 al Comisiei din 9 decembrie 2010 de modificare a Regulamentului (CE) nr. 883/2004 al Parlamentului European și al Consiliului privind coordonarea sistemelor de securitate socială și a Regulamentului (CE) nr. 987/2009 al Parlamentului European și al Consiliului de stabilire a procedurii de punere în aplicare a Regulamentului (CE) nr. 883/2004 (7);

                                 —

                                 Regulamentul (UE) nr. 465/2012 al Parlamentului European și al Consiliului din 22 mai 2012 de modificare a Regulamentului (CE) nr. 883/2004 privind coordonarea sistemelor de securitate socială și a Regulamentului (CE) nr. 987/2009 de stabilire a procedurii de punere în aplicare a Regulamentului (CE) nr. 883/2004 (8);

                                 —

                                 Regulamentul (UE) nr. 1224/2012 al Comisiei din 18 decembrie 2012 de modificare a Regulamentului (CE) nr. 883/2004 al Parlamentului European și al Consiliului privind coordonarea sistemelor de securitate socială și a Regulamentului (CE) nr. 987/2009 al Parlamentului European și al Consiliului de stabilire a procedurii de punere în aplicare a Regulamentului (CE) nr. 883/2004 (9).”

                           .

                     4.

                     În Secțiunea A: Acte la care se face trimitere, la punctul 2, sub rubrica „În sensul prezentului acord, Regulamentul (CE) nr. 987/2009 se adaptează după cum urmează:”, se elimină următoarele cuvinte:
                     „Acordul dintre Elveția și Italia din 20 decembrie 2005 de stabilire a prevederilor speciale pentru rambursarea prestațiilor de asistență medicală.”

                     5.

                     În Secțiunea B: Acte juridice pe care părțile contractante le iau în considerare în mod corespunzător, după punctul 21, se adaugă următorul text:

                                 „(22)

                                 Decizia nr. E2 a Comisiei administrative pentru coordonarea sistemelor de securitate socială din 3 martie 2010 privind stabilirea unei proceduri de gestionare a modificărilor care se aplică în cazul datelor de contact ale organismelor definite la articolul 1 din Regulamentul (CE) nr. 883/2004 al Parlamentului European și al Consiliului și incluse în repertoriul electronic care este parte integrantă din EESSI (10),

                                 (23)

                                 Decizia nr. E3 a Comisiei administrative pentru coordonarea sistemelor de securitate socială din 19 octombrie 2011 privind perioada de tranziție astfel cum a fost definită la articolul 95 din Regulamentul (CE) nr. 987/2009 al Parlamentului European și al Consiliului (11),

                                 (24)

                                 Decizia nr. H6 a Comisiei administrative pentru coordonarea sistemelor de securitate socială din 16 decembrie 2010 cu privire la aplicarea anumitor principii privind totalizarea perioadelor în temeiul articolului 6 din Regulamentul (CE) nr. 883/2004 privind coordonarea sistemelor de securitate socială (12),

                                 (25)

                                 Decizia nr. S8 a Comisiei administrative pentru coordonarea sistemelor de securitate socială din 15 iunie 2011 privind acordarea de proteze, aparate mari și alte prestații în natură substanțiale prevăzute la articolul 33 din Regulamentul (CE) nr. 883/2004 privind coordonarea sistemelor de securitate socială (13),

                                 (26)

                                 Decizia nr. U4 a Comisiei administrative pentru coordonarea sistemelor de securitate socială din 13 decembrie 2011 privind procedurile de rambursare în temeiul articolului 65 alineatele (6) și (7) din Regulamentul (CE) nr. 883/2004 și articolului 70 din Regulamentul (CE) nr. 987/2009 (14).”

                           .

                     6.

                     În Secțiunea C: Acte juridice de care părțile contractante iau notă, după punctul 2 se adaugă următorul text:

                                 „(3)

                                 Recomandarea nr. S1 a Comisiei administrative pentru coordonarea sistemelor de securitate socială Comisiei administrative pentru coordonarea sistemelor de securitate socială din 15 martie 2012 privind aspectele financiare ale donării transfrontaliere de organe de la persoane în viață (15).”

                           .

            (1)  JO L 284, 30.10.2009, p. 43.

            (2)  JO L 284, 30.10.2009, p. 43.

            (3)  JO L 338, 22.12.2010, p. 35.

            (4)  JO L 149, 8.6.2012, p. 4.

            (5)  JO L 349, 19.12.2012, p. 45.

            (6)  JO L 284, 30.10.2009, p. 1.

            (7)  JO L 338, 22.12.2010, p. 35.

            (8)  JO L 149, 8.6.2012, p. 4.

            (9)  JO L 349, 19.12.2012, p. 45.

            (10)  JO C 187, 10.7.2010, p. 5. [Schimb electronic de informații în materie de securitate socială]

            (11)  JO C 12, 14.1.2012, p. 6.

            (12)  JO C 45, 12.2.2011, p. 5.

            (13)  JO C 262, 6.9.2011, p. 6.

            (14)  JO C 57, 25.2.2012, p. 4.

            (15)  JO C 240, 10.8.2012, p. 3.


title: 2011/464/UE: Decizia Consiliului din 18 iulie 2011 privind semnarea, în numele Uniunii, a Acordului între Uniunea Europeană și Noua Zeelandă de modificare a Acordului între Comunitatea Europeană și Noua Zeelandă privind recunoașterea reciprocă în materie de evaluare a conformității

text:
               27.7.2011

               RO

               Jurnalul Oficial al Uniunii Europene

               L 195/1

         DECIZIA CONSILIULUI
   din 18 iulie 2011
   privind semnarea, în numele Uniunii, a Acordului între Uniunea Europeană și Noua Zeelandă de modificare a Acordului între Comunitatea Europeană și Noua Zeelandă privind recunoașterea reciprocă în materie de evaluare a conformității
   (2011/464/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Acordul între Comunitatea Europeană și Noua Zeelandă privind recunoașterea reciprocă în materie de evaluare a conformității (1) („Acordul privind recunoașterea reciprocă”) a intrat în vigoare la 1 ianuarie 1999 (2).

               (2)

               La 8 iulie 2002, Consiliul a autorizat Comisia să deschidă negocieri cu Noua Zeelandă pentru modificarea Acordului privind recunoașterea reciprocă. Negocierile s-au încheiat cu succes prin parafarea Acordului între Uniunea Europeană și Noua Zeelandă de modificare a Acordului între Comunitatea Europeană și Noua Zeelandă privind recunoașterea reciprocă în materie de evaluare a conformității („acordul”) la Bruxelles, la 29 iunie 2009.

               (3)

               Ca urmare a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și îi succede acesteia.

               (4)

               Acordul ar trebui să fie semnat,

         ADOPTĂ PREZENTA DECIZIE:
   Articolul 1
   Prin prezenta decizie se autorizează, în numele Uniunii, semnarea Acordului între Uniunea Europeană și Noua Zeelandă de modificare a Acordului între Comunitatea Europeană și Noua Zeelandă privind recunoașterea reciprocă în materie de evaluare a conformității („acordul”), sub rezerva încheierii acordului menționat (3).
   Articolul 2
   Președintele Consiliului este autorizat să desemneze persoana sau persoanele împuternicite să semneze acordul în numele Uniunii, sub rezerva încheierii acestuia.
   Articolul 3
   Prezenta decizie intră în vigoare la data adoptării.

      Adoptată la Bruxelles, 18 iulie 2011.

            Pentru Consiliu

            Președintele

         M. DOWGIELEWICZ

      (1)  JO L 229, 17.8.1998, p. 62.

      (2)  JO L 5, 9.1.1999, p. 74.

      (3)  Textul acordului se va publica împreună cu decizia privind încheierea sa.


title: Decizia (UE) 2015/1670 a Parlamentului European din 29 aprilie 2015 privind închiderea conturilor Agenției Europene pentru Securitatea Rețelelor și a Informațiilor pentru exercițiul financiar 2013

text:
               30.9.2015

               RO

               Jurnalul Oficial al Uniunii Europene

               L 255/289

      DECIZIA (UE) 2015/1670 A PARLAMENTULUI EUROPEAN
      din 29 aprilie 2015
      privind închiderea conturilor Agenției Europene pentru Securitatea Rețelelor și a Informațiilor pentru exercițiul financiar 2013
      PARLAMENTUL EUROPEAN,

                  —

                  având în vedere conturile anuale finale ale Agenției Europene pentru Securitatea Rețelelor și a Informațiilor pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Agenției Europene pentru Securitatea Rețelelor Informatice și a Datelor pentru exercițiul financiar 2013, însoțit de răspunsurile agenției (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2013, în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a agenției în ceea ce privește execuția bugetară pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Regulamentul (CE) nr. 460/2004 al Parlamentului European și al Consiliului din 10 martie 2004 privind instituirea Agenției Europene pentru Securitatea Rețelelor Informatice și a Datelor (5),

                  —

                  având în vedere Regulamentul (UE) nr. 526/2013 al Parlamentului European și al Consiliului din 21 mai 2013 privind Agenția Uniunii Europene pentru Securitatea Rețelelor și a Informațiilor (ENISA) și de abrogare a Regulamentului (CE) nr. 460/2004 (6), în special articolul 21,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (7),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (8), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar (A8-0089/2015),

         1.

            ia act de conturile anuale finale ale Agenției Europene pentru Securitatea Rețelelor și a Informațiilor care sunt prezentate în anexa la raportul Curții de Conturi;

         2.

            aprobă închiderea conturilor Agenției Europene pentru Securitatea Rețelelor și a Informațiilor pentru exercițiul financiar 2013;

         3.

            încredințează președintelui sarcina de a transmite prezenta decizie directorului executiv al Agenției Europene pentru Securitatea Rețelelor și a Informațiilor, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 217.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 77, 13.3.2004, p. 1.

         (6)  JO L 165, 18.6.2013, p. 41.

         (7)  JO L 357, 31.12.2002, p. 72.

         (8)  JO L 328, 7.12.2013, p. 42.


title: Decizia 2013/467/PESC a Consiliului din 23 septembrie 2013 de modificare și prelungire a Deciziei 2010/576/PESC privind misiunea de poliție a Uniunii Europene organizată în cadrul reformei sectorului de securitate (RSS) și interfața sa cu justiția în Republica Democratică Congo (EUPOL RD Congo)

text:
               24.9.2013

               RO

               Jurnalul Oficial al Uniunii Europene

               L 252/27

         DECIZIA 2013/467/PESC A CONSILIULUI
   din 23 septembrie 2013
   de modificare și prelungire a Deciziei 2010/576/PESC privind misiunea de poliție a Uniunii Europene organizată în cadrul reformei sectorului de securitate (RSS) și interfața sa cu justiția în Republica Democratică Congo (EUPOL RD Congo)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 23 septembrie 2010, Consiliul a adoptat Decizia 2010/576/PESC (1), modificată ultima dată prin Decizia 2012/514/PESC (2).

               (2)

               La 13 iulie 2012, Comitetul politic și de securitate a aprobat recomandarea conform căreia EUPOL RD Congo ar trebui să fie prelungită până la 30 septembrie 2013, urmată de o fază finală de tranziție de 12 luni cu scopul predării sarcinilor care îi revin.

               (3)

               Prin urmare, EUPOL RD Congo ar trebui prelungită pentru o fază finală de tranziție până la 30 septembrie 2014.

               (4)

               EUPOL RD Congo se va derula în contextul unei situații care s-ar putea deteriora și ar putea împiedica realizarea obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Decizia 2010/576/PESC se modifică după cum urmează:

               1.

               Articolul 6 modifică după cum urmează:

                           (a)

                           se introduce următorul alineat:
                           „(1a)   Șeful misiunii este reprezentantul misiunii. Șeful misiunii poate delega atribuții de administrare în materie de personal și privind chestiuni financiare unor membri ai personalului misiunii, sub responsabilitatea sa globală.”;

                           (b)

                           alineatul (4) se elimină.

               2.

               La articolul 8, alineatul (3) se înlocuiește cu următorul text:
               „(3)   Condițiile de angajare, precum și drepturile și obligațiile personalului internațional și local se stabilesc prin contracte care urmează să fie încheiate între EUPOL RD Congo și membrii personalului vizați.”

               3.

               Se introduce următorul articol:
               „Articolul 13a
               Măsuri juridice
               EUPOL RD Congo are capacitatea de a achiziționa servicii și bunuri, de a încheia contracte și acorduri administrative, de a angaja personal, de a deține conturi bancare, de a dobândi și a înstrăina active și de a se achita de obligații, precum și de a fi parte la procedurile juridice, după cum este necesar pentru punerea în aplicare a prezentei decizii.”

               4.

               Articolul 14 se înlocuiește cu următorul text:
               „Articolul 14
               Dispoziții financiare
               (1)   Valoarea de referință financiară destinată acoperirii cheltuielilor aferente misiunii în perioada 1 octombrie 2010-30 septembrie 2011 este de 6 430 000 EUR.
               Valoarea de referință financiară destinată acoperirii cheltuielilor aferente misiunii în perioada 1 octombrie 2011-30 septembrie 2012 este de 7 150 000 EUR.
               Valoarea de referință financiară destinată acoperirii cheltuielilor aferente misiunii în perioada 1 octombrie 2012-30 septembrie 2013 este de 6 750 000 EUR.
               Valoarea de referință financiară destinată acoperirii cheltuielilor aferente misiunii în perioada 1 octombrie 2013-30 septembrie 2014 este de 6 328 086,95 EUR.
               (2)   Toate cheltuielile se gestionează în conformitate cu procedurile și normele aplicabile bugetului general al Uniunii. Resortisanții statelor terțe sunt autorizați să participe la proceduri de ofertare pentru contracte. Sub rezerva aprobării de către Comisie, misiunea poate încheia acorduri de natură tehnică cu state membre, cu state gazdă, cu state terțe participante și cu alți actori internaționali privind furnizarea de echipamente, servicii și spații către EUPOL RD Congo.
               (3)   EUPOL RD Congo răspunde de execuția bugetului misiunii. În acest scop, misiunea semnează un acord cu Comisia.
               (4)   EUPOL RD Congo răspunde pentru orice pretenție și obligație care decurge din executarea mandatului începând cu 1 octombrie 2013, cu excepția pretențiilor legate de abateri grave ale șefului misiunii, pentru care acesta este responsabil.
               (5)   Dispozițiile financiare respectă lanțul de comandă, astfel cum se prevede la articolele 5, 6 și 9, precum și cerințele operaționale ale EUPOL RD Congo, inclusiv compatibilitatea echipamentelor și interoperabilitatea echipelor sale.
               (6)   Cheltuielile sunt eligibile de la data intrării în vigoare a prezentei decizii.”

               5.

               La articolul 18, al doilea paragraf se înlocuiește cu următorul text:
               „Se aplică de la 1 octombrie 2010 până la 30 septembrie 2014.”

         Articolul 2
   Prezenta decizie intră în vigoare la data adoptării.
   Se aplică de la 1 octombrie 2013.

      Adoptată la Bruxelles, 23 septembrie 2013.

            Pentru Consiliu

            Președintele

         V. JUKNA

      (1)  Decizia 2010/576/PESC a Consiliului din 23 septembrie 2010 privind misiunea de poliție a Uniunii Europene organizată în cadrul reformei sectorului de securitate (RSS) și interfața sa cu justiția în Republica Democratică Congo, EUPOL RD Congo (JO L 254, 29.9.2010, p. 33).

      (2)  Decizia 2012/514/PESC a Consiliului din 24 septembrie 2012 de modificare și de prelungire a aplicării Deciziei 2010/576/PESC privind misiunea de poliție a Uniunii Europene organizată în cadrul reformei sectorului de securitate (RSS) și interfața sa cu justiția în Republica Democratică Congo (EUPOL RD Congo) (JO L 257, 25.9.2012, p. 16).


title: Decizia Parlamentului European din 23 aprilie 2009 privind descărcarea de gestiune pentru execuția bugetului Colegiului European de Poliție aferent exercițiului financiar 2007

text:
               26.9.2009

               RO

               Jurnalul Oficial al Uniunii Europene

               L 255/157

         DECIZIA PARLAMENTULUI EUROPEAN
   din 23 aprilie 2009
   privind descărcarea de gestiune pentru execuția bugetului Colegiului European de Poliție aferent exercițiului financiar 2007
   (2009/663/CE)
   PARLAMENTUL EUROPEAN,

               —

               având în vedere conturile anuale finale ale Colegiului European de Poliție pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Colegiului European de Poliție pentru exercițiul financiar 2007, însoțit de răspunsurile colegiului (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,

               —

               având în vedere Decizia 2005/681/JAI a Consiliului din 20 septembrie 2005 de instituire a Colegiului European de Poliție (CEPOL) și de abrogare a Deciziei 2000/820/JAI (4), în special articolul 16,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A6-0160/2009),

               1.

               acordă directorului Colegiului European de Poliție descărcarea de gestiune pentru execuția bugetului colegiului aferent exercițiului financiar 2007;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Colegiului European de Poliție, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO C 278, 31.10.2008, p. 51.

      (2)  JO C 311, 5.12.2008, p. 136.

      (3)  JO L 248, 16.9.2002, p. 1.

      (4)  JO L 256, 1.10.2005, p. 63.

      (5)  JO L 357, 31.12.2002, p. 72.
   REZOLUȚIA PARLAMENTULUI EUROPEAN
   din 23 aprilie 2009
   conținând observațiile care fac parte integrantă din decizia privind descărcarea de gestiune pentru execuția bugetului Colegiului European de Poliție aferent exercițiului financiar 2007
   PARLAMENTUL EUROPEAN,

               —

               având în vedere conturile anuale finale ale Colegiului European de Poliție pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Colegiului European de Poliție pentru exercițiul financiar 2007, însoțit de răspunsurile colegiului (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,

               —

               având în vedere Decizia 2005/681/JAI a Consiliului din 20 septembrie 2005 de instituire a Colegiului European de Poliție (CEPOL) și de abrogare a Deciziei 2000/820/JAI (4), în special articolul 16,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A6-0160/2009),

               A.

               întrucât colegiul a fost instituit în 2001 și a fost transformat, începând de la 1 ianuarie 2006, într-un organism comunitar în sensul articolului 185 din Regulamentul financiar general, căruia i se aplică Regulamentul financiar cadru aplicabil agențiilor;

               B.

               întrucât Curtea de Conturi Europeană (CCE), în raportul său privind conturile anuale ale colegiului pentru exercițiul financiar 2006, a formulat un aviz cu rezerve în ceea ce privește legalitatea și regularitatea operațiunilor subiacente, bazându-se pe faptul că sistemul de achiziții publice nu respecta dispozițiile Regulamentului financiar;

               C.

               întrucât, la 22 aprilie 2008, Parlamentul a acordat directorului colegiului descărcarea de gestiune pentru execuția bugetului colegiului aferent exercițiului financiar 2006 (6), iar în rezoluția sa care însoțea decizia de descărcare de gestiune, inter alia,

                           —

                           regreta constatarea Curții conform căreia, în 2006, Colegiul nu a instituit sistemele și procedurile necesare care să-i permită să elaboreze un raport financiar în conformitate cu cerințele Regulamentului financiar cadru aplicabil agențiilor;

                           —

                           invita colegiul să adopte norme detaliate de aplicare în conformitate cu Regulamentul său financiar, inclusiv norme pentru asigurarea transparenței procedurilor de achiziții publice;

                           —

                           invita colegiul să se asigure fără întârziere, dar nu mai târziu de iunie 2008, că gestiunea sa financiară este în deplină conformitate cu dispozițiile Regulamentului financiar;

                           —

                           solicita Comisiei să supravegheze îndeaproape execuția bugetului colegiului;

               D.

               întrucât CCE, în raportul său privind conturile anuale ale colegiului pentru exercițiul financiar 2007, și-a formulat declarația de asigurare cu rezerve în ceea ce privește fiabilitatea conturilor și în ceea ce privește legalitatea și regularitatea operațiunilor subiacente,

               1.

               observă că, în timp ce declarația de asigurare a CCE pentru 2006 era fără rezerve în ceea ce privește conturile și cu rezerve în ceea ce privește operațiunile subiacente, declarația de asigurare pentru 2007 este cu rezerve în ceea ce privește atât conturile, cât și operațiunile subiacente;

               2.

               subliniază necesitatea ca CEPOL să respecte cu strictețe Regulamentul financiar și legislația comunitară din domeniul achizițiilor publice și să își îmbunătățească gestiunea financiară, deoarece este al doilea exercițiu consecutiv în care CCE evidențiază probleme similare/identice;

               3.

               solicită Comisiei să supravegheze îndeaproape execuția bugetului Colegiului;

               4.

               este profund îngrijorat că CCE a identificat cazuri în care au fost utilizate credite pentru finanțarea cheltuielilor private ale personalului colegiului; ia act de concluzia CCE că utilizarea fondurilor publice în scopuri private este, prin natura sa, o eroare semnificativă;

               5.

               subliniază recomandarea CCE că ar trebui luate măsuri pentru a asigura rambursarea integrală a acestor fonduri;

               6.

               își exprimă îngrijorarea față de primirea de către comisia sa competentă a unor informații incomplete privind utilizarea în scopuri private a fondurilor publice, depistată de CCE, față de nerespectarea de către Colegiu a termenului din iunie 2008 stabilit prin rezoluția de descărcare de gestiune pentru 2006 în ceea ce privește conformarea gestiunii financiare cu dispozițiile Regulamentului financiar, precum și față de încălcările repetate ale unor norme financiare fundamentale;

               7.

               constată că colegiul a încălcat principiul unității și acurateței bugetului, neînregistrând suma de 1 500 000 EUR primită de la Comisie în 2007 pentru implementarea adecvată a programului MEDA;

               8.

               se declară îngrijorat de deficiențele de gestiune bugetară detectate de CCE; remarcă faptul că au fost utilizați doar 5 600 000 EUR din creditele de angajament, iar 1 700 000 EUR au fost reportați; constată că 20 % din creditele reportate din exercițiile anterioare au fost anulate;

               9.

               observă că până în noiembrie 2007 colegiul nu a avut un sistem adecvat de contabilizare a angajamentelor, ceea ce a cauzat dificultăți grave la gestionarea bugetului, de exemplu la crearea de noi linii bugetare ex nihilo;

               10.

               ia act de faptul că la 1 ianuarie 2008 a intrat în vigoare un sistem pentru angajamente bazat pe suport de hârtie, iar în iunie 2008 s-a introdus contabilitatea de angajamente (ABAC);

               11.

               observă că CCE nu a fost în măsură să furnizeze cifre exacte ale sumelor utilizate și ale tipurilor de cheltuieli efectuate în scopuri private din fondurile publice de către personalul colegiului; observă că informațiile furnizate de colegiu la cererea Parlamentului se refereau la utilizarea de telefoane mobile, utilizarea de mașini de serviciu, furnizarea de mobilier pentru uzul personalului și servicii gratuite de transport al angajaților la aeroporturi și gări; observă că, potrivit informațiilor furnizate de colegiu, sumele implicate și situația actuală a recuperării acestora sunt după cum urmează:

                           —

                           utilizarea telefoanelor mobile de către angajați: 3 405 GBP pentru perioada aprilie-decembrie 2007, toate costurile fiind recuperate;

                           —

                           utilizarea mașinilor de serviciu de către personal: 1 157 GBP pentru perioada iulie-decembrie 2007, toate costurile fiind recuperate; între timp, mașinile au fost vândute;

                           —

                           obiecte de mobilier: 6 625 GBP pentru mobilierul achiziționat în 2007; între timp, mobilierul a fost vândut;

                           —

                           servicii gratuite de transport al angajaților la aeroporturi și gări: costuri în valoare de 9 508 GBP pentru 2007; a fost demarată acțiunea de recuperare a sumelor;

               12.

               nu este dispus să accepte prezentarea de informații incomplete de către colegiu, îndeosebi atunci când acestea nu acoperă nici măcar întregul exercițiu 2007 sau sumele rezultate din vânzarea mașinilor sau a mobilierului;

               13.

               subliniază că, la fel ca în 2006, în ciuda faptului că a fost criticată absența raportării financiare în raportul anual al CCE și în rezoluția de descărcare de gestiune pentru 2006, colegiul nu a prezentat nici de această dată un raport privind gestiunea bugetară și financiară pe 2007, contrar dispozițiilor propriului Regulament financiar;

               14.

               își manifestă preocuparea cu privire la faptul că, deși următoarele aspecte au fost deja evidențiate în raportul anual al CCE și în rezoluția de descărcare de gestiune pentru 2006, colegiul a adoptat:

                           —

                           normele de aplicare a Regulamentului financiar de-abia în februarie 2008;

                           —

                           orientările interne privind achizițiile publice de-abia în septembrie 2008, după cum reiese din răspunsurile sale adresate CCE, și de-abia în octombrie 2008, după cum reiese din răspunsurile sale adresate raportorului,

                     respectiv după mai mult de doi ani după ce a devenit agenție, iar Regulamentul financiar a devenit aplicabil;

               15.

               este îngrijorat de faptul că, în 2008, fără acordul prealabil al Comisiei, colegiul a adoptat o versiune revizuită a Regulamentului său financiar, care cuprinde derogări de la Regulamentul financiar cadru, în special în ceea ce privește normele referitoare la achiziții publice;

               16.

               observă că, contrar dispozițiilor propriului Regulament financiar, colegiul nu a prezentat autorității care acordă descărcarea de gestiune un raport privind auditurile interne pe 2007;

         Investigația OLAF aflată în desfășurare

               17.

               ia act de inițierea de către OLAF a unei investigații interne privind colegiul;

               18.

               invită colegiul, și îndeosebi directorul, să coopereze pe deplin cu OLAF și să furnizeze toată asistența necesară pentru a permite agenților OLAF să își îndeplinească sarcinile;

               19.

               invită colegiul, OLAF și Comisia să informeze fără întârziere autoritatea care acordă descărcarea de gestiune despre rezultatele investigației OLAF, din momentul în care acestea devin disponibile;

               20.

               pentru alte observații, cu caracter orizontal, care însoțesc decizia privind descărcarea de gestiune, face trimitere la Rezoluția sa din 23 aprilie 2009 referitoare la gestiunea financiară și controlul agențiilor europene (7).

      (1)  JO C 278, 31.10.2008, p. 51.

      (2)  JO C 311, 5.12.2008, p. 136.

      (3)  JO L 248, 16.9.2002, p. 1.

      (4)  JO L 256, 1.10.2005, p. 63.

      (5)  JO L 357, 31.12.2002, p. 72.

      (6)  JO L 88, 31.3.2009, p. 243.

      (7)  A se vedea pagina 206 din prezentul Jurnal Oficial.


title: 2014/558/UE: Decizia Parlamentului European din 3 aprilie 2014 privind descărcarea de gestiune pentru execuția bugetului general al Uniunii Europene aferent exercițiului financiar 2012, secțiunea IX – Autoritatea Europeană pentru Protecția Datelor

text:
               5.9.2014

               RO

               Jurnalul Oficial al Uniunii Europene

               L 266/142

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului general al Uniunii Europene aferent exercițiului financiar 2012, secțiunea IX – Autoritatea Europeană pentru Protecția Datelor
   (2014/558/UE)
   PARLAMENTUL EUROPEAN,

               —

               având în vedere bugetul general al Uniunii Europene pentru exercițiul financiar 2012 (1),

               —

               având în vedere conturile anuale consolidate ale Uniunii Europene pentru exercițiul financiar 2012 [COM(2013) 570 – C7-0281/2013] (2),

               —

               având în vedere Raportul anual al Curții de Conturi referitor la execuția bugetului privind exercițiul financiar 2012, însoțit de răspunsurile instituțiilor (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2012 în temeiul articolului 287 din Tratatul privind funcționarea Uniunii Europene,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 164, 165 și 166,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0228/2014),

               1.

               acordă Autorității Europene pentru Protecția Datelor descărcarea de gestiune pentru execuția bugetului său aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 56, 29.2.2012.

      (2)  JO C 334, 15.11.2013, p. 1.

      (3)  JO C 331, 14.11.2013, p. 1.

      (4)  JO C 334, 15.11.2013, p. 122.

      (5)  JO L 248, 16.9.2002, p. 1.

      (6)  JO L 298, 26.10.2012, p. 1.


title: Decizia Consiliului din 24 februarie 2005 de modificare a Deciziei din 27 martie 2000 de autorizare a directorului Europol să inițieze negocieri cu privire la acordurile cu state terțe și organisme din afara Uniunii Europene

text:
Anunţ juridic important

|

32005D0169

Official Journal L 056 , 02/03/2005 P. 0014 - 0014 Official Journal L 159 , 13/06/2006 P. 0163 - 0163

		20050224Decizia Consiliuluidin 24 februarie 2005de modificare a Deciziei din 27 martie 2000 de autorizare a directorului Europol să inițieze negocieri cu privire la acordurile cu state terțe și organisme din afara Uniunii Europene(2005/169/CE)CONSILIUL UNIUNII EUROPENE,având în vedere articolul 42 alineatul (2), articolul 10 alineatul (4) și articolul 18 din Convenția privind înființarea unui Oficiu European de Poliție (Convenția Europol) [1],având în vedere Actul Consiliului din 3 noiembrie 1998 de stabilire a normelor privind relațiile externe ale Europol cu statele terțe și organismele din afara Uniunii Europene [2], în special articolul 2,având în vedere Actul Consiliului din 3 noiembrie 1998 de stabilire a normelor privind primirea de către Europol a unor informații provenite de la organismele terțe [3], în special articolul 2,având în vedere Actul Consiliului din 12 martie 1999 de adoptare a normelor privind transmiterea datelor cu caracter personal de către Europol unor state și organisme terțe [4], în special articolele 2 și 3,întrucât:(1) Cerințele operaționale și necesitatea de a lupta eficient împotriva formelor organizate ale criminalității prin intermediul Europol impun ca Israelul să fie adăugat pe lista statelor terțe cu care directorul Europol este autorizat să înceapă negocieri.(2) Prin urmare, Decizia Consiliului din 27 martie 2000 [5] ar trebui să fie modificată,DECIDE:Articolul 1Decizia Consiliului din 27 martie 2000 se modifică după cum urmează:La articolul 2 alineatul (1), sub titlul "Statele terțe", următorul stat se adaugă pe lista alfabetică:- "— Israel".Articolul 2Prezenta decizie se publică în Jurnalul Oficial al Uniunii Europene.Articolul 3Prezenta decizie intră în vigoare în ziua următoare datei adoptării sale.Adoptată la Bruxelles, 24 februarie 2005.Pentru ConsiliuPreședinteN. Schmit[1] JO C 316, 27.11.1995, p. 2.[2] JO C 26, 30.1.1999, p. 19.[3] JO C 26, 30.1.1999, p. 17.[4] JO C 88, 30.3.1999, p. 1.[5] JO C 106, 13.4.2000, p. 1. Decizie, astfel cum a fost modificată ultima dată prin Decizia din 2 decembrie 2004 (JO C 317, 22.12.2004, p. 1).--------------------------------------------------


title: Decizia 2009/29/PESC a Consiliului din 22 decembrie 2008 privind încheierea Acordului dintre Uniunea Europeană și Republica Somalia privind statutul forțelor navale aflate sub comanda Uniunii Europene în Republica Somalia în cadrul operației militare a UE Atalanta

text:
               15.1.2009

               RO

               Jurnalul Oficial al Uniunii Europene

               L 10/27

         DECIZIA 2009/29/PESC A CONSILIULUI
   din 22 decembrie 2008
   privind încheierea Acordului dintre Uniunea Europeană și Republica Somalia privind statutul forțelor navale aflate sub comanda Uniunii Europene în Republica Somalia în cadrul operației militare a UE Atalanta
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 24,
   având în vedere recomandarea Președinției,
   întrucât:

               (1)

               La 15 mai 2008, Consiliul de Securitate al Organizației Națiunilor Unite (CSONU) a adoptat Rezoluția 1814 (2008) care solicită statelor și celorlalte organizații regionale să adopte măsuri de protejare a navelor care participă la transportul și acordarea ajutoarelor umanitare destinate Somaliei și la activitățile autorizate de Organizația Națiunilor Unite.

               (2)

               La 2 iunie 2008, CSONU a adoptat Rezoluția 1816 (2008), care autorizează statele care cooperează cu guvernul federal de tranziție al Somaliei ca, pentru o perioadă de șase luni de la adoptarea rezoluției, să intre în apele teritoriale ale Somaliei și să utilizeze toate mijloacele necesare pentru a reprima actele de piraterie și de jaf armat pe mare, într-o manieră în conformitate cu dreptul internațional aplicabil. Aplicarea acestor dispoziții a fost extinsă pentru o perioadă suplimentară de 12 luni prin Rezoluția 1846 (2008) a CSONU, adoptată la 2 decembrie 2008.

               (3)

               La 10 noiembrie 2008, Consiliul a adoptat Acțiunea comună 2008/851/PESC privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1) (operația „Atalanta”).

               (4)

               Articolul 11 din respectiva acțiune comună prevede că statutul forțelor plasate sub direcția UE și al personalului acestora care staționează pe teritoriul statelor terțe sau care operează în apele teritoriale sau în apele interioare ale unor state terțe este convenit în conformitate cu procedura prevăzută la articolul 24 din tratat.

               (5)

               Ca urmare a autorizației acordate de Consiliu la 18 septembrie 2007, în conformitate cu articolul 24 din tratat, Președinția, asistată de SG/ÎR, a negociat un acord între Uniunea Europeană și Republica Somalia privind statutul forțelor navale aflate sub comanda Uniunii Europene în Republica Somalia.

               (6)

               Acordul ar trebui să fie aprobat,

         DECIDE:
   Articolul 1
   Acordul dintre Uniunea Europeană și Republica Somalia privind statutul forțelor navale aflate sub comanda Uniunii Europene în Republica Somalia se aprobă în numele Uniunii Europene.
   Textul acordului se atașează la prezenta decizie.
   Articolul 2
   Președintele Consiliului este autorizat să desemneze persoana împuternicită să semneze acordul prin care Uniunea Europeană își asumă obligații.
   Articolul 3
   Prezenta decizie produce efecte de la data adoptării.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 22 decembrie 2008.

            Pentru Consiliu

            Președintele

         B. KOUCHNER

      (1)  JO L 301, 12.11.2008, p. 33.


title: 2007/43/CE: Decizia Băncii Centrale Europene din 15 decembrie 2006 de stabilire a măsurilor necesare pentru vărsarea capitalului Băncii Centrale Europene de către băncile centrale naționale participante (BCE/2006/22)

text:
               31.1.2007

               RO

               Jurnalul Oficial al Uniunii Europene

               L 24/3

      DECIZIA BĂNCII CENTRALE EUROPENE

   din 15 decembrie 2006
   de stabilire a măsurilor necesare pentru vărsarea capitalului Băncii Centrale Europene de către băncile centrale naţionale participante
   (BCE/2006/22)
   (2007/43/CE)
   CONSILIUL GUVERNATORILOR BĂNCII CENTRALE EUROPENE,
   având în vedere Statutul Sistemului European al Băncilor Centrale şi al Băncii Centrale Europene, în special articolul 28.3,
   întrucât:

               (1)

               Decizia BCE/2004/6 din 22 aprilie 2004 de stabilire a măsurilor necesare pentru vărsarea capitalului Băncii Centrale Europene de către băncile centrale naţionale participante (1) a stabilit modalitatea şi măsura în care băncile centrale naţionale (BCN) ale statelor membre care au adoptat moneda euro (denumite în continuare BCN participante) erau supuse obligaţiei de vărsare a capitalului Băncii Centrale Europene (BCE) la 1 mai 2004.

               (2)

               În vederea aderării Bulgariei şi a României la Uniunea Europeană şi a intrării respectivelor BCN în SEBC la 1 ianuarie 2007, Decizia BCE/2006/21 din 15 decembrie 2006 privind cotele procentuale ale băncilor centrale naţionale în grila de repartiţie pentru subscrierea la capitalul Băncii Centrale Europene (2) stabileşte de la 1 ianuarie 2007 noile ponderi atribuite fiecărei BCN care va fi membră a SEBC la 1 ianuarie 2007 în grila de repartiţie pentru subscrierea la capitalul majorat al BCE (denumite în continuare „ponderi în grila de repartiţie pentru capital“ şi, respectiv, „grila de repartiţie pentru capital“).

               (3)

               De la 1 ianuarie 2007 capitalul subscris al BCE este de 5 760 652 402,58 EUR.

               (4)

               Grila extinsă de repartiţie pentru capital impune adoptarea unei noi decizii BCE de abrogare, începînd cu 1 ianuarie 2007, a Deciziei BCE/2004/6 şi de stabilire a modalităţii şi a măsurii în care BCN participante sunt supuse obligaţiei de vărsare a capitalului BCE începând cu 1 ianuarie 2007.

               (5)

               În temeiul articolului 1 din Decizia 2006/495/CE a Consiliului din 11 iulie 2006, în conformitate cu articolul 122 alineatul (2) din tratat privind adoptarea de către Slovenia a monedei unice la 1 ianuarie 2007 (3), derogarea în favoarea Sloveniei prevăzută la articolul 4 din Actul de aderare din 2003 (4) se abrogă începând cu 1 ianuarie 2007.

               (6)

               În conformitate cu Decizia BCE/2006/30 din 30 decembrie 2006 privind vărsarea capitalului, transferul activelor din rezervele valutare şi contribuţia la rezervele şi provizioanele Băncii Centrale Europene din partea Banka Slovenije (5), Banka Slovenije este supusă obligaţiei de a vărsa cota restantă din subscrierea sa la capitalul BCE începând cu 1 ianuarie 2007, luând în considerare grila extinsă de repartiţie pentru capital,

         DECIDE:
   Articolul 1
   Valoarea şi forma capitalului vărsat
   Fiecare BCN participantă varsă integral cota sa din capitalul subscris al BCE de la 1 ianuarie 2007. Ţinând cont de ponderile în grila de repartiţie pentru capital descrise la articolul 2 din Decizia BCE/2006/21, fiecare BCN participantă varsă la 1 ianuarie 2007 suma indicată în dreptul numelui său în următorul tabel:

               BCN participante

               (EUR)

               Nationale Bank van België/Banque nationale de Belgique

               142 334 199,56

               Deutsche Bundesbank

               1 182 149 240,19

               Bank of Greece

               104 659 532,85

               Banco de España

               434 917 735,09

               Banque de France

               828 813 864,42

               Central Bank and Financial Services Authority of Ireland

               51 183 396,60

               Banca d'Italia

               721 792 464,09

               Banque centrale du Luxembourg

               9 073 027,53

               De Nederlandsche Bank

               224 302 522,60

               Oesterreichische Nationalbank

               116 128 991,78

               Banco de Portugal

               98 720 300,22

               Banka Slovenije

               18 399 523,77

               Suomen Pankki

               71 708 601,11

         Articolul 2
   Ajustarea capitalului vărsat
   (1)   Având în vedere că fiecare BCN participantă, cu excepţia Banka Slovenije, a vărsat deja integral cota din capitalul subscris al BCE la 31 decembrie 2006, în temeiul Deciziei BCE/2004/6, fiecare dintre ele, cu excepţia Banka Slovenije, trebuie fie să transfere o sumă suplimentară către BCE, fie să primească înapoi o anumită sumă din partea BCE, după caz, astfel încât să se ajungă la sumele indicate în tabelul din articolul 1. Vărsarea capitalului de către Banka Slovenije este reglementată prin Decizia BCE/2006/30.
   (2)   Toate transferurile în temeiul prezentului articol se efectuează în conformitate cu Decizia BCE/2006/23 din 15 decembrie 2006 de stabilire a termenilor şi a condiţiilor privind transferurile cotelor din capitalul Băncii Centrale Europene între băncile centrale naţionale şi ajustarea capitalului vărsat (6).
   Articolul 3
   Dispoziţii finale
   (1)   Prezenta decizie intră în vigoare la 1 ianuarie 2007.
   (2)   Decizia BCE/2004/6 se abrogă de la 1 ianuarie 2007.
   (3)   Trimiterile la Decizia BCE/2004/6 se interpretează ca fiind la prezenta decizie.

      Adoptată la Frankfurt pe Main, 15 decembrie 2006.

            Preşedintele BCE

         Jean-Claude TRICHET

      (1)  JO L 205, 9.6.2004, p. 7.

      (2)  A se vedea pagina 1 din prezentul Jurnal Oficial.

      (3)  JO L 195, 15.7.2006, p. 25.

      (4)  JO L 236, 23.9.2003, p. 33.

      (5)  A se vedea pagina 17 din prezentul Jurnal Oficial.

      (6)  A se vedea pagina 5 din prezentul Jurnal Oficial.


title: 2009/232/CE: Decizia Parlamentului European din 22 aprilie 2008 privind închiderea conturilor Eurojust pentru exercițiul financiar 2006

text:
               31.3.2009

               RO

               Jurnalul Oficial al Uniunii Europene

               L 88/242

      DECIZIA PARLAMENTULUI EUROPEAN

   din 22 aprilie 2008
   privind închiderea conturilor Eurojust pentru exercițiul financiar 2006
   (2009/232/CE)
   PARLAMENTUL EUROPEAN,
   având în vedere conturile anuale finale ale Eurojust pentru exercițiul financiar 2006 (1),
   având în vedere Raportul Curții de Conturi privind conturile anuale ale Eurojust pentru exercițiul financiar 2006, însoțit de răspunsurile Eurojust (2),
   având în vedere Recomandarea Consiliului din 12 februarie 2008 (5843/2008 – C6-0084/2008),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,
   având în vedere Decizia 2002/187/JAI a Consiliului din 28 februarie 2002 de instituire a Eurojust în scopul consolidării luptei împotriva formelor grave de criminalitate (4), în special articolul 36,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 și anexa V la Regulamentul său de procedură,
   având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A6-0129/2008),

               1.

               ia act de conturile anuale finale ale Eurojust, astfel cum sunt anexate la raportul Curții de Conturi;

               2.

               aprobă închiderea conturilor Eurojust pentru exercițiul financiar 2006;

               3.

               încredințează Președintelui sarcina de a transmite prezenta decizie directorului administrativ al Eurojust, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul general

         Harald RØMER

      (1)  JO C 261, 31.10.2007, p. 57.

      (2)  JO C 309, 19.12.2007, p. 111.

      (3)  JO L 248, 16.9.2002, p. 1.

      (4)  JO L 63, 6.3.2002, p. 1.

      (5)  JO L 357, 31.12.2002, p. 72.


title: Decizia Consiliului din 16 iunie 2016 de reînnoire a mandatului președintelui Oficiului Comunitar pentru Soiuri de Plante

text:
               21.6.2016

               RO

               Jurnalul Oficial al Uniunii Europene

               C 223/6

         DECIZIA CONSILIULUI
   din 16 iunie 2016
   de reînnoire a mandatului președintelui Oficiului Comunitar pentru Soiuri de Plante
   (2016/C 223/07)
   CONSILIUL UNIUNII EUROPENE,
   având în vedere Regulamentul (CE) nr. 2100/94 al Consiliului din 27 iulie 1994 de instituire a unui sistem de protecție comunitară a soiurilor de plante (1), în special articolul 43 alineatul (2),
   întrucât:

               (1)

               Prin Decizia din 12 iulie 2011 (2), Consiliul l-a numit pe domnul Martin EKVAD în calitate de președinte al Camerei de recurs a Oficiului Comunitar pentru Soiuri de Plante (denumit în continuare „oficiul”).

               (2)

               Mandatul domnului Martin EKVAD urmează să expire la 31 august 2016.

               (3)

               La 4 mai 2016, după obținerea avizului favorabil al Consiliului de administrație al oficiului, Comisia a propus ca mandatul domnului Martin EKVAD să fie reînnoit,

         ADOPTA PREZENTA DECIZIE:
   Articolul 1
   Mandatul domnului Martin EKVAD în calitatea de președinte al Oficiului Comunitar pentru Soiuri de Plante se reînnoiește pentru o perioadă de cinci ani începând din 1 septembrie 2016.
   Articolul 2
   Președintele Consiliului de administrație al oficiului este împuternicit să stabilească toate măsurile necesare pentru punerea în aplicare a articolului 1.
   Articolul 3
   Prezenta decizie intră în vigoare la data adoptării.

      Adoptată la Luxemburg, 16 iunie 2016.

            Pentru Consiliu

            Președintele

         L.F. ASSCHER

      (1)  JO L 227, 1.9.1994, p. 1.

      (2)  Decizia Consiliului din 12 iulie 2011 privind numirea supleantului președintelui Camerei de recurs a Oficiului Comunitar pentru Soiuri de Plante (JO C 209, 15.7.2011, p. 18).


title: 2013/232/UE: Decizia Consiliului din 14 mai 2013 de numire a unui membru slovac în cadrul Comitetului Economic și Social European

text:
               24.5.2013

               RO

               Jurnalul Oficial al Uniunii Europene

               L 138/14

         DECIZIA CONSILIULUI
   din 14 mai 2013
   de numire a unui membru slovac în cadrul Comitetului Economic și Social European
   (2013/232/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere propunerea guvernului slovac,
   având în vedere avizul Comisiei Europene,
   întrucât:

               (1)

               La 13 septembrie 2010, Consiliul a adoptat Decizia 2010/570/UE, Euratom de numire a membrilor în cadrul Comitetului Economic și Social European pentru perioada 21 septembrie 2010-20 septembrie 2015 (1),

               (2)

               Un loc de membru în cadrul Comitetului Economic și Social European a devenit vacant ca urmare a încheierii mandatului domnului Ján GAŠPERAN,

         ADOPTĂ PREZENTA DECIZIE:
   Articolul 1
   Domnul Emil MACHYNA, predseda Odborového zväzu KOVO, se numește în calitate de membru în cadrul Comitetului Economic și Social European pentru durata rămasă a mandatului, respectiv până la 20 septembrie 2015.
   Articolul 2
   Prezenta decizie intră în vigoare la data adoptării.

      Adoptată la Bruxelles, 14 mai 2013.

            Pentru Consiliu

            Președintele

         M. NOONAN

      (1)  JO L 251, 25.9.2010, p. 8.


title: Decizia Consiliului din 2 decembrie 2013 de numire a membrilor și a supleanților în cadrul Comitetului consultativ pentru securitate și sănătate la locul de muncă pentru Croația, Ungaria, Portugalia și Regatul Unit

text:
               7.12.2013

               RO

               Jurnalul Oficial al Uniunii Europene

               C 358/3

         DECIZIA CONSILIULUI
   din 2 decembrie 2013
   de numire a membrilor și a supleanților în cadrul Comitetului consultativ pentru securitate și sănătate la locul de muncă pentru Croația, Ungaria, Portugalia și Regatul Unit
   2013/C 358/04
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Decizia Consiliului din 22 iulie 2003 de constituire a Comitetului consultativ pentru securitate și sănătate la locul de muncă (1), în special articolul 3,
   având în vedere listele de candidaturi prezentate Consiliului de către guvernele statelor membre,
   întrucât:

               (1)

               Prin decizia sa din 22 aprilie 2013 (2), Consiliul a numit membrii și supleanții în cadrul Comitetului consultativ pentru securitate și sănătate la locul de muncă pentru perioada 22 aprilie 2013-28 februarie 2016, cu excepția anumitor membri.

               (2)

               Guvernele Croației, Ungariei, Portugaliei și Regatului Unit au desemnat persoane pentru un număr de posturi care urmează a fi ocupate,

         ADOPTĂ PREZENTA DECIZIE:
   Articolul 1
   Următorii membri și membri supleanți sunt numiți în cadrul Comitetului consultativ pentru securitate și sănătate la locul de muncă pentru perioada care se încheie la 28 februarie 2016:
   I.   REPREZENTANȚII GUVERNELOR

               Țara

               Membru

               Supleant

               Croația

               Dl Zdravko MURATTI

               Dna Inga ŽIC
               Dl Ilija TADIĆ

               Portugalia

               Dl António SANTOS

   II.   REPREZENTANȚII ORGANIZAȚIILOR SINDICALE

               Țara

               Membru

               Supleant

               Ungaria

               Dl Károly GYÖRGY

               Dl Szilárd SOMLAI

   III.   REPREZENTANȚII ORGANIZAȚIILOR PATRONALE

               Țara

               Membru

               Supleant

               Croația

               Dna Admira RIBIČIĊ

               Dl Nenad SEIFERT
               Dna Milica JOVANOVIĆ

               Regatul Unit

               Dna Hannah MURPHY

         Articolul 2
   Consiliul va numi membrii și membrii supleanți încă nenominalizați la o dată ulterioară.
   Articolul 3
   Prezenta decizie intră în vigoare la data adoptării.

      Adoptată la Bruxelles, 2 decembrie 2013.

            Pentru Consiliu

            Președintele

         E. GUSTAS

      (1)  JO C 218, 13.9.2003, p. 1.

      (2)  JO C 120, 26.4.2013, p. 7.


title: Decizia Consiliului din 24 septembrie 2012 de adoptare a poziției Consiliului privind proiectul de buget rectificativ nr. 4 al Uniunii Europene pentru exercițiul financiar 2012

text:
               25.9.2012

               RO

               Jurnalul Oficial al Uniunii Europene

               C 288/2

         DECIZIA CONSILIULUI
   din 24 septembrie 2012
   de adoptare a poziției Consiliului privind proiectul de buget rectificativ nr. 4 al Uniunii Europene pentru exercițiul financiar 2012
   2012/C 288/02
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (1), astfel cum a fost modificat ultima dată prin Regulamentul (UE, Euratom) nr. 1081/2010 al Parlamentului European și al Consiliului din 24 noiembrie 2010 (2), în special articolul 37,
   întrucât:

               —

               bugetul Uniunii pentru exercițiul financiar 2012 a fost adoptat definitiv la 1 decembrie 2011 (3),

               —

               la 20 iunie 2012, Comisia a înaintat o propunere care conținea proiectul de buget rectificativ nr. 4 la bugetul general pentru exercițiul financiar 2012,

         DECIDE:
   Articol unic
   Poziția Consiliului privind proiectul de buget rectificativ nr. 4 al Uniunii Europene pentru exercițiul financiar 2012 a fost adoptată la 24 septembrie 2012.
   Textul integral poate fi accesat pentru consultare sau descărcare pe site-ul Consiliului: http://www.consilium.europa.eu/

      Adoptată la Bruxelles, 24 septembrie 2012.

            Pentru Consiliu

            Președintele

         A. D. MAVROYIANNIS

      (1)  JO L 248, 16.9.2002, p. 1, cu rectificare în JO L 25, 30.1.2003, p. 43 și în JO L 99, 14.4.2007, p. 18.

      (2)  JO L 311, 26.11.2010, p. 9.

      (3)  JO L 56, 29.2.2012, cu rectificare în JO L 79, 19.3.2012, p. 1 și în JO L 184, 13.7.2012, p. 19.

      ANEXĂ

         PROIECT DE SCRISOARE

                     Sursă

                     :

                     Președintele Consiliului

                     Destinatar

                     :

                     Președintele Parlamentului European

               Stimate domnule Președinte,
         Vă transmit separat poziția Consiliului privind proiectul de buget rectificativ nr. 4 pentru exercițiul financiar 2012, adoptată de Consiliu la 19 septembrie 2012.
         (Formulă de încheiere).


title: Decizia Consiliului din 19 iunie 2000 referitoare la semnarea și încheierea Procesului-verbal agreat între Comunitatea Europeană și Republica Coreea privind piața mondială a construcțiilor navale

text:
Anunţ juridic important

|

32000D0409

Jurnalul Oficial L 155 , 28/06/2000 p. 0047 - 0048 ediţie specială în limba cehă capitol 11 volum 33 p. 291  - 292 ediţie specială în limba estonă capitol 11 volum 33 p. 291  - 292 ediţie specială în limba maghiară capitol 11 volum 33 p. 291  - 292 ediţie specială în limba lituaniană capitol 11 volum 33 p. 291  - 292 LV.ES capitol 11 volum 33 p. 291  - 292 MT.ES capitol 11 volum 33 p. 291  - 292 PL.ES capitol 11 volum 33 p. 291  - 292 SK.ES capitol 11 volum 33 p. 291  - 292 ediţie specială în limba slovenă capitol 11 volum 33 p. 291  - 292

		20000619Decizia Consiliuluidin 19 iunie 2000referitoare la semnarea și încheierea Procesului-verbal agreat între Comunitatea Europeană și Republica Coreea privind piața mondială a construcțiilor navale(2000/409/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) prima teză,având în vedere propunerea Comisiei,întrucât:(1) Industria mondială a construcțiilor navale se confruntă cu probleme severe în principal din cauza capacității excedentare. Spre deosebire de industria comunitară care a desfășurat, de-a lungul anilor 1990, un program de restructurare și reducere a capacității, șantierele navale coreene și-au crescut substanțial capacitatea începând cu 1993.(2) Un studiu privind contractele coreene realizat pentru Comisie de un consultant independent a arătat că șantierele coreene stabilesc prețuri cu mult sub nivelul costurilor de producție. Aceste practici au permis industriei coreene să își crească substanțial cota de piață, în special în detrimentul industriei comunitare, care se confruntă în prezent cu dificultăți severe. Din cauza prețurilor extrem de scăzute la nivel mondial, industria comunitară a asistat la o scădere a cotei sale de piață de la 25 % în 1998 la 17 % în 1999.(3) La 9 noiembrie 1999 și 18 mai 2000, în urma examinării primului și celui de-al doilea raport privind situația construcțiilor navale la nivel mondial prezentate de Comisie în temeiul articolului 12 din Regulamentul (CE) nr. 1540/1998 al Consiliului din 29 iunie 1998 de stabilire de noi reguli referitoare la ajutoarele acordate în domeniul construcțiilor navale [1], Consiliul a luat act de faptul că sectorul se confruntă cu o situație critică la nivel mondial și și-a exprimat preocuparea privind practicile care afectează grav interesele șantierelor navale din cadrul Comunității. În concluziile lor, miniștrii de resort au solicitat Comisiei să-și continue eforturile de stabilire a unor condiții de egalitate pentru sector, angajând imediat Republica Coreea în consultări constructive în vederea încetării concurenței neloiale.(4) În conformitate cu cerințele, Comisia a organizat mai multe runde de consultări intensive cu guvernul coreean și a negociat proiectul de proces-verbal agreat. După semnarea procesului-verbal agreat, acesta va angaja guvernul coreean să nu intervină în nici un fel, direct sau indirect, pentru a susține financiar șantierele navale coreene care înregistrează pierderi, să aplice principiile financiare și contabile recunoscute internațional și să se asigure că șantierele navale coreene stabilesc prețuri care reflectă condițiile de piață. Procesul-verbal agreat prevede, de asemenea, mecanismul de consultare ad hoc menit să trateze cu promptitudine orice problemă ridicată de oricare dintre cele două părți.(5) Procesul-verbal agreat ar trebui aprobat,DECIDE:Articolul 1Procesul-verbal agreat dintre Comunitatea Europeană și Guvernul Republicii Coreea privind piața mondială a construcțiilor navale se aprobă.Textul procesului-verbal agreat se anexează la prezenta decizie.Articolul 2Președintele Consiliului este autorizat să numească persoana împuternicită să semneze procesul-verbal agreat prin care Comunitatea își asumă obligații.Adoptată la Luxemburg, 19 iunie 2000.Pentru ConsiliuPreședinteleL. Capoulas Santos[1] JO L 202, 18.7.1998, p. 1.--------------------------------------------------


title: Decizia Centrului de Traduceri pentru Organismele Uniunii Europene din 13 aprilie 2004 privind punerea în aplicare a Regulamentului (CE) nr. 1049/2001 al Parlamentului European și al Consiliului privind accesul public la documente

text:
Anunţ juridic important

|

32004D0605

Official Journal L 272 , 20/08/2004 P. 0013 - 0015

		20040413Decizia Centrului de Traduceri pentru Organismele Uniunii Europenedin 13 aprilie 2004privind punerea în aplicare a Regulamentului (CE) nr. 1049/2001 al Parlamentului European și al Consiliului privind accesul public la documente(2004/605/CE)CONSILIUL DE ADMINISTRAȚIE,având în vedere Regulamentul (CE) nr. 2965/94 al Consiliului din 28 noiembrie 1994 de înființare a Centrului de Traduceri pentru Organismele Uniunii Europene [1], astfel cum a fost modificat ultima dată prin Regulamentul (CE) nr. 1645/2003 [2] al Consiliului din 18 iunie 2003 și, în special, articolul 18a al celui dintâi,întrucât:(1) Tratatul privind Uniunea Europeană consacră noțiunea de transparență la articolul 1 al doilea paragraf, potrivit căruia tratatul marchează o etapă nouă în procesul de creare a unei uniuni tot mai strânse între popoarele Europei, în care deciziile sunt luate cu cea mare deschidere posibilă și cât mai aproape posibil de cetățean.(2) Transparența garantează o mai mare legitimitate, eficacitate și responsabilitate a administrației față de cetățean într-un sistem democratic și contribuie la întărirea principiilor de democrație și a respectării drepturilor fundamentale menționate la articolul 6 din Tratatul privind Uniunea Europeană și în Carta drepturilor fundamentale a Uniunii Europene.(3) Articolul 18a din Regulamentul (CE) nr. 2965/94 prevede ca Regulamentul (CE) nr. 1049/2001 al Parlamentului European și al Consiliului privind accesul public la documentele Parlamentului European, ale Consiliului și ale Comisiei [3] [denumit în continuare Regulamentul (CE) nr. 1049/2001] se aplică, de asemenea, în cazul documentelor deținute de centru și prevede, de asemenea, adoptarea de către consiliul de administrație a modalităților practice de punere în aplicare a Regulamentului (CE) nr. 1049/2001,ADOPTĂ PREZENTA DECIZIE:Articolul 1Beneficiarii și domeniul de aplicare(1) Orice persoană fizică sau juridică are drept de acces la documentele Centrului de Traduceri pentru Organismele Uniunii Europene (centrul), sub rezerva principiilor, condițiilor și limitelor prevăzute de Regulamentul (CE) nr. 1049/2001 și în conformitate cu dispozițiile prezentei decizii.(2) Documentele aflate în posesia centrului exclusiv în scop de traducere nu sunt deținute de către centru în sensul articolului 2 alineatul (3) din Regulamentul (CE) nr. 1049/2001.Articolul 2DefinițiiÎn sensul prezentei decizii, se înțelege prin:(a) "document": orice conținut, indiferent de suportul său (scris pe hârtie sau stocat în format electronic, înregistrare audio, video sau audio-video) privind un material referitor la politici, activități și decizii care intră în sfera de competență a centrului;(b) "terț": orice persoană fizică sau juridică sau orice entitate care nu aparține centrului, inclusiv statele membre, alte instituții și organisme comunitare și necomunitare, precum și țări terțe.Articolul 3Cereri de acces(1) Orice cerere de acces la un document se trimite centrului prin intermediul site-ului de Internet al acestuia (www.cdt.eu.int), prin e-mail: (cdt@cdt.eu.int), prin poștă (Centre de traduction des organes de l'Union européenne, Bâtiment Nouvel Hémicycle, 1 rue du Fort Thüngen, L-1499 Luxemburg) sau prin fax [(352) 421711 220]. Centrul răspunde cererilor de acces inițiale și confirmative în termen de 15 zile lucrătoare de la data înregistrării cererii. În cazul cererilor complexe sau voluminoase, termenul poate fi prelungit cu 15 zile lucrătoare. Orice prelungire a termenului trebuie să fie motivată și comunicată în prealabil solicitantului.(2) În cazul în care o cerere nu este suficient de precisă, astfel cum prevede articolul 6 alineatul (2) din Regulamentul (CE) nr. 1049/2001, centrul cere solicitantului să furnizeze informații suplimentare care să permită identificarea documentelor solicitate; termenul de răspuns începe să curgă numai de la data la care centrul dispune de aceste informații.(3) Orice decizie, chiar și parțial negativă, indică motivul refuzului fondat pe una dintre excepțiile enumerate la articolul 4 din Regulamentul (CE) nr. 1049/2001 și informează solicitantul cu privire la căile de atac pe care le are la dispoziție.Articolul 4Prelucrarea cererilor inițiale(1) După înregistrarea cererii, este trimisă solicitantului o confirmare de primire, cu excepția cazului în care se trimite un răspuns imediat. Confirmarea de primire și răspunsul se trimit în scris, eventual pe cale electronică.(2) Sub rezerva dispozițiilor articolului 9 din prezenta decizie, departamentul de administrație are competența de a decide asupra măsurilor ce urmează a fi luate cu privire la cererile inițiale. În acest scop, un membru al personalului este desemnat să prelucreze cererile de acces și să coordoneze răspunsurile.Solicitantul este informat cu privire la rezultatul cererii sale.Orice răspuns, chiar și parțial negativ, îl informează pe solicitant cu privire la dreptul său de a prezenta, în termen de 15 zile lucrătoare de la primirea răspunsului, o cerere confirmativă către centru.(3) În cazul unui refuz total sau parțial, solicitantul poate adresa, în termen de 15 zile lucrătoare de la primirea răspunsului, o cerere confirmativă prin care solicită centrului o reexaminare a poziției sale.(4) În cazul în care centrul nu răspunde în termenul stabilit, solicitantul este îndreptățit să prezinte o cerere confirmativă.Articolul 5Prelucrarea cererilor confirmative(1) Directorul centrului decide asupra cererilor confirmative. Acesta informează consiliul de administrație al centrului în legătură cu decizia sa.(2) Decizia este comunicată solicitantului în scris, eventual pe cale electronică, și informează solicitantul cu privire la dreptul său de a introduce o acțiune la Tribunalul de Primă Instanță sau de a depune o plângere la Ombudsmanul european.Articolul 6Consultări(1) Atunci când centrul primește o cerere de acces la un document pe care îl deține dar care provine de la un terț, centrul verifică aplicabilitatea uneia dintre excepțiile prevăzute la articolul 4 din Regulamentul (CE) nr. 1049/2001.(2) În cazul în care, după examinare, centrul consideră că accesul la documentul cerut trebuie refuzat în virtutea uneia dintre excepțiile prevăzute la articolul 4 din Regulamentul (CE) nr. 1049/2001, răspunsul negativ va fi trimis solicitantului fără consultarea autorului terț.(3) Sub rezerva dispozițiilor alineatului (4) din prezentul articol, centrul dă curs favorabil cererii fără consultarea terțului atunci când:(a) documentul cerut a fost deja divulgat fie de către autorul său, fie în temeiul Regulamentului (CE) nr. 1049/2001 sau a unor dispoziții similare;(b) divulgarea, eventual parțială, a conținutului său nu aduce atingere în mod vizibil unuia din interesele prevăzute la articolul 4 din Regulamentul (CE) nr. 1049/2001.În toate celelalte cazuri, se consultă terțul.(4) În cazul în care o cerere de acces privește un document care provine de la un stat membru, centrul consultă autoritatea de origine, sub rezerva alineatului (3) litera (a) din prezentul articol.(5) Terțul consultat are la dispoziție cel puțin cinci zile lucrătoare în care să răspundă sau timp suficient care să permită centrului respectarea propriilor sale termene de răspuns. În absența unui răspuns în termenul fixat sau în cazul în care terțul nu se poate găsi sau identifica, centrul decide în conformitate cu regimul de excepții prevăzut la articolul 4 din Regulamentul (CE) nr. 1049/2001, ținând seama de interesele legitime ale terțului și pe baza informațiilor de care dispune.(6) În cazul în care centrul intenționează să ofere acces la un document împotriva avizului explicit al autorului său, îl informează pe acesta cu privire la intenția sa de a divulga documentul după o perioadă de 10 zile lucrătoare și îi atrage atenția asupra căilor de atac pe care le are la dispoziție pentru a se opune acestei divulgări.Articolul 7Exercitarea dreptului de acces(1) Documentele se trimit prin poștă, fax sau, dacă este disponibil, prin e-mail. În cazul în care documentele sunt voluminoase sau greu de manipulat, solicitantul poate fi invitat să le consulte pe loc. Această consultare este gratuită.(2) În cazul în care documentul a fost publicat, răspunsul constă în referințe cu privire la publicație și/sau locul unde documentul este disponibil și, după caz, adresa documentului pe site-ul de Internet http://www.cdt.eu.int.(3) În cazul în care volumul documentelor cerute depășește 20 de pagini, se poate percepe o taxă de 0,10 EUR de pagină, la care se adaugă cheltuielile de expediere. Cuantumul acestei taxe poate fi modificat de către directorul centrului. Taxele aferente altor tipuri de suport se stabilesc de la caz la caz, dar nu depășesc o sumă rezonabilă.Articolul 8Măsuri de facilitare a accesului la documente(1) Pentru a permite cetățenilor să beneficieze efectiv de drepturile care rezultă din Regulamentul (CE) nr. 1049/2001, Centrul permite accesul public la un registru de documente. Registrul este accesibil în format electronic.(2) Registrul conține titlul documentului (în limbile în care este disponibil), inclusiv, după caz, alte referințe utile, o indicație privind autorul său și a datei creării sau adoptării sale.(3) O pagină de ajutor (în toate limbile oficiale) informează publicul cu privire la modalitatea în care poate fi obținut documentul. În cazul în care documentul este publicat, se face o trimitere la textul original.Articolul 9Documente direct accesibile publicului(1) Prezentul articol se aplică numai documentelor redactate sau primite după data punerii în aplicare a Regulamentului (CE) nr. 1049/2001.(2) Următoarele documente sunt furnizate automat, la cerere și, în măsura posibilului, sunt direct accesibile în format electronic:(a) textele adoptate de către directorul sau consiliul de administrație al centrului, destinate publicării în Jurnalul Oficial al Uniunii Europene sau pe site-ul de internet al centrului;(b) documentele care provin de la terți care au fost deja divulgate de către autorul lor sau cu acordul acestuia;(c) documentele deja divulgate în urma unei cereri anterioare.Articolul 10RapoarteCentrul publică anual un raport pentru anul anterior, în care sunt menționate informațiile privind punerea în aplicare a prezentei decizii, în special statisticile privind numărul cererilor de acces la documentele centrului, numărul cazurilor în care centrul a refuzat accesul și motivele refuzului, în conformitate cu articolul 17 alineatul (1) din Regulamentul (CE) nr. 1049/2001.Articolul 11Intrarea în vigoarePrezenta decizie intră în vigoare la 1 aprilie 2004.Articolul 12PublicareaPrezenta decizie se publică în Jurnalul Oficial al Uniunii Europene.Adoptată la Luxemburg, 13 aprilie 2004.Pentru Consiliul de administrațiePreședinteleK.-J. Lönnroth[1] JO L 314, 7.12.1994, p. 1.[2] JO L 245, 29.9.2003, p. 13.[3] JO L 145, 31.5.2001, p. 43.--------------------------------------------------


title: Decizia (PESC) 2015/874 a Comitetului politic și de securitate din 27 mai 2015 privind acceptarea contribuției din partea unui stat terț la misiunea militară a Uniunii Europene pentru a contribui la instruirea forțelor armate maliene (EUTM Mali) (EUTM Mali/1/2015)

text:
               6.6.2015

               RO

               Jurnalul Oficial al Uniunii Europene

               L 142/28

         DECIZIA (PESC) 2015/874 A COMITETULUI POLITIC ȘI DE SECURITATE
   din 27 mai 2015
   privind acceptarea contribuției din partea unui stat terț la misiunea militară a Uniunii Europene pentru a contribui la instruirea forțelor armate maliene (EUTM Mali) (EUTM Mali/1/2015)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2013/34/PESC a Consiliului din 17 ianuarie 2013 privind o misiune militară a Uniunii Europene pentru a contribui la instruirea forțelor armate maliene (EUTM Mali) (1), în special articolul 8 alineatul (2),
   întrucât:

               (1)

               În conformitate cu articolul 8 alineatul (2) din Decizia 2013/34/PESC, Consiliul a autorizat Comitetul politic și de securitate (COPS) să invite state terțe să ofere contribuții și să adopte deciziile relevante privind acceptarea contribuțiilor propuse de statele terțe.

               (2)

               În urma recomandării privind o contribuție din partea Republicii Albania („Albania”), adresată de comandantul misiunii UE, și a recomandării Comitetului militar al Uniunii Europene, contribuția Albaniei ar trebui să fie acceptată.

               (3)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în domeniul apărării,

         ADOPTĂ PREZENTA DECIZIE:
   Articolul 1
   (1)   Contribuția Albaniei la misiunea militară a Uniunii Europene pentru a contribui la instruirea forțelor armate maliene (EUTM Mali) este acceptată și este considerată semnificativă.
   (2)   Albania este scutită de contribuții financiare la bugetul EUTM Mali.
   Articolul 2
   Prezenta decizie intră în vigoare la data adoptării.

      Adoptată la Bruxelles, 27 mai 2015.

            Pentru Comitetul politic și de securitate

            Președintele

         W. STEVENS

      (1)  JO L 14, 18.1.2013, p. 19.


title: Decizia Comisiei din 5 martie 2010 de numire a unui membru al Comitetului consultativ european pentru statistică Text cu relevanță pentru SEE

text:
               6.3.2010

               RO

               Jurnalul Oficial al Uniunii Europene

               C 56/9

         DECIZIA COMISIEI
   din 5 martie 2010
   de numire a unui membru al Comitetului consultativ european pentru statistică
   (Text cu relevanță pentru SEE)
   2010/C 56/07
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia nr. 234/2008/CE a Parlamentului European și a Consiliului din 11 martie 2008 de instituire a Comitetului consultativ european pentru statistică și de abrogare a Deciziei 91/116/CEE a Consiliului (1), în special articolul 4 alineatul (1) litera (a),
   în urma consultării Consiliului,
   în urma consultării Parlamentului European,
   întrucât:

               (1)

               Comitetul consultativ european pentru statistică (ESAC) este alcătuit din 24 de membri.

               (2)

               În temeiul articolului 4 alineatul (1) din Decizia nr. 234/2008/CE, doisprezece membri ai ESAC sunt numiți de către Comisie în urma consultărilor cu Parlamentul European și cu Consiliul.

               (3)

               Prin Decizia 2009/304/CE, din 30 martie 2009 (2), Comisia a numit doisprezece membri ai ESAC.

               (4)

               Deoarece unul dintre membri a demisionat, Comisia, în urma consultărilor corespunzătoare cu Parlamentul European și cu Consiliul, numește un nou membru al ESAC,

         ADOPTĂ PREZENTA DECIZIE:
   Articolul 1
   Domnul Denis Durand este numit prin prezenta membru al ESAC pentru o perioadă de cinci ani.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 5 martie 2010.

            Pentru Comisie

            Președintele

         José Manuel BARROSO

      (1)  JO L 73, 15.3.2008, p. 13.

      (2)  JO L 84, 31.3.2009, p. 44.